**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын кар стрӧитан удж юкӧнын**

**ӧткымын юалӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося косму тӧлысь 29 лунӧ

**1 статья.** Пыртны «Коми Республикаын кар стрӧитан удж юкӧнын ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 8 №, 4939 ст.; 2008, 2 №, 16 ст.; 2009, 41 №, 769 ст.; 2010, 44 №, 1029 ст.; 2011, 23 №, 599 ст.; 47 №, 1340 ст.; 2012, 34 №, 779 ст.; 51 №, 1167 ст.; 2013, 11 №, 221 ст.; 41 №, 795 ст.; 2014, 13 №, 218 ст.; 2015, 12 №, 160 ст.; 2016, 10 №, 106 ст.; 17 №, 229 ст.; 2017, 5 №, 86 ст.; 24 №, 419 ст.; 2018, 10 №, 175 ст.; 19 №, 357 ст.; 2019, 11 №, 150 ст.; 2020, 4 №, 33 ст.; 18 №, 299 ст.; 22 №, 361 ст.) татшӧм вежсьӧмъяс:

1. 4 статьяын:

1) 1 юкӧнӧ содтыны татшӧм сюрӧса 102 – 107 пунктъяс:

«102) муртӧсъяс урчитӧм, кутшӧмъясӧс урчитӧма Россия Федерацияса кар стрӧитан кодекслӧн 65 статьяса 2 юкӧнлӧн 2 пунктӧн;

103) Россия Федерацияса кар стрӧитан кодекслӧн 66 статьяса 2 юкӧнлӧн 2 да 3 пунктъясӧн урчитӧм случайясын:

мутас комплекснӧя сӧвмӧдӧм йылысь помшуӧм збыльмӧдан пӧрадок урчитӧм;

мутаслысь, кутшӧмӧс колӧ комплекснӧя сӧвмӧдны, мудоръяс индан пӧрадок урчитӧм;

мутас комплекснӧя сӧвмӧдӧм дорӧ мукӧд корӧм урчитӧм, кутшӧмъясӧс урчитӧма Россия Федерацияса кар стрӧитан кодекс серти;

104) Коми Республикаса Веськӧдлан котырӧн уполномочитӧм Коми Республикаса олӧмӧ портысь власьт органкӧд олан стрӧйба мутас комплекснӧя сӧвмӧдӧм йылысь помшуӧм бала, овтӧм стрӧйба мутас комплекснӧя сӧвмӧдӧм йылысь помшуӧм бала, кутшӧмъясӧс дасьтіс меставывса администрацияса юралысь, сӧгласуйтан пӧрадок урчитӧм;

105) мутас комплекснӧя сӧвмӧдӧм йылысь сёрнитчӧмъяс, кутшӧмъясӧс меставывса асвеськӧдлан органъяс кырымалӧны му участокъяс да (либӧ) на вылын меститчысь вӧрзьӧдны позьтӧм эмбур объектъяс вылӧ инӧд кутысьяскӧд, кырымалан пӧрадок индӧм инӧд кутысьяслӧн водзмӧстчӧм серти Россия Федерацияса кар стрӧитан кодекслӧн 70 статьяса положениеяс тӧд вылӧ босьтӧмӧн татшӧм сёрнитчӧмъяс кырымалан инӧд вылӧ торгъяс нуӧдтӧг;

106) уна патераа керкаяс, кутшӧмъясӧс абу шуӧма аварийнӧйӧн да косявны либӧ выльмӧдны коланаӧн да пыртӧма олан стрӧйба мутас комплекснӧя сӧвмӧдӧм йылысь помшуӧм балаӧ, киын кутысьяслысь уна патераа керкасӧ олан стрӧйба мутас комплекснӧя сӧвмӧдӧм йылысь помшуӧмӧ пыртан юалӧм серти ӧтувъя чукӧртчӧмъяс нуӧдан медпозяна кадколаст урчитӧм;

107) стрӧитны, выльмӧдны позяна капитальнӧя стрӧитан объектъяслӧн, кутшӧмъясӧс индӧма мутас комплекснӧя сӧвмӧдӧм йылысь помшуӧмын, медпозяна параметръяслысь лыддьӧг индӧм;»;

2) 2 юкӧнын «6, 7, 9 да 91 пунктъясын» кывъяс вежны «6, 7, 9, 91, 102 ‒ 107 пунктъясын» кывъясӧн.

2. 13 статьяын:

1) 13 юкӧнӧ содтыны «сэк, кор мӧдторсӧ абу урчитӧма Россия Федерацияса кар стрӧитан кодекслӧн 45 статьяса 102 юкӧнӧн» кывъяс;

2) 17 юкӧнса коймӧд абзацын «комын лун» кывъяс вежны «дас вит уджалан лун» кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы примитны тайӧ Оланпас збыльмӧдӧмсӧ могмӧдысь нормативнӧй инӧда актъяс.

Коми Республикаса Юралысь В.В. Уйба

Сыктывкар

2021 вося ода-кора тӧлысь 17 лун

31-РЗ №